kardosdrur/scandi-wiki huggingface dataset:
Københavns Vandværk

Københavns Vandværk, beliggende Studiestræde 54 mellem Studiestræde, Hammerichsgade, Deloitte-huset og den tidligere bygning for Studenterforeningen ved H.C. Andersens Boulevard, er Danmarks ældste vandværk, etableret 1859. Anlægget blev i 2007 udpeget til nationalt industriminde af Kulturarvsstyrelsen og fredet i 2010.

Værket blev opført som en af de første bygninger uden for voldene og lå i en tidligere ravelin, der har givet grunden sin form. En komité, der skulle foreslå fornyelser af stadens vandforsyning, var nedsat i 1847, men koleraepidemien i København 1853 blev den direkte anledning til, at Borgerrepræsentationen beordrede det nye vandværk bygget. Værket bestod af et overflade- og grundvandsanlæg samt en højdebeholder i Søndermarken (nu kendt som Cisternerne). Det engelske firma Cochrane & Co. fik entreprisen, og den 16. maj 1857 nedlagde brygger J.C. Jacobsen værkets grundsten. Vandværket blev indviet den 9. august 1859 og kunne præstere 300 hestekræfter.

Selve vandværkets bygninger er tegnet af N.S. Nebelong i rundbuestil. Anlægget er ombygget 1875, 1886-1889 og 1951 og gik ud af aktiv drift sidstnævnte år. Værkets maskinhus har siden 1986 været nu spillestedet Pumpehuset, og den oprindelige engelskproducerede dampmaskine findes på Danmarks Tekniske Museum.

Allerede få år efter opførelsen, i 1875, måtte værket udvides, fordi befolkningstilvæksten i hovedstaden var høj. Værket fik to dampkedler. Det havde da 8 dampkedler og 6 dampmaskiner. Næste udvidelse, i 1886-89, gav værket yderligere 3 dampkedler.

De egentlige vandværksbygninger ligger centralt på grunden omgivet af boliger, kontorbygninger og vagtstue. Alle bygninger er grundmurede i gule mursten med skifertag, men boligerne og kontorbygningerne er finere og mere dekorerede.

Maskinhuset fra 1859 er den centrale dominant i anlægget. Det er en klassisk halbygning i to etager med sadeltag og rundbuede vinduer. Kedelhuset er bygget sammen med maskinhuset, men er en etage lavere og ligger en anelse forskudt. Facadeudformningen og udsmykningen af murværket er identisk med maskinhusets. Begge husets gavle brydes af tre rundbuede vinduer. Kulhuset er en mindre enetages bygning, der ligger vinkelret på kedelhuset. I knækket mellem de to bygninger står anlæggets skorsten fra 1930, der oprindelig var 43 meter høj, men af sikkerhedshensyn blev forkortet med 10 meter i 1972.

De resterende huse, som alle er i enten én eller to etager, er fordelt rundt om procesbygningerne: Direktørboligen, maskinmesterboligen, portnerboligen i bindingsværk (1887 af Ludvig Fenger) og tre kontorbygninger, hvoraf den yngste er fra 1951.

Kilder og eksterne henvisninger 
 Beskrivelse hos Kulturarvsstyrelsen – 25fantastiske
 Beskrivelse hos Kulturarvsstyrelsen
 Guide til anlægget (PDF) 

Virksomhedshistorie
Vandværk
Etableret i 1859
Vandforsyning
Indre By (København)
Vandværk
Vandværk
Fredede industribygninger og tekniske anlæg i Danmark
Danmark i 1800-tallet
Margretheskolen

Margretheskolen kan henvise til flere artikler:

 Margrethe-Skolen – en designskole i København, der har H.K.H. Prinsesse Benedikte som protektor.
 Margretheskolen (folkeskole) – en folkeskole uden for Gundsømagle.
 Prinsesse Margrethe Skolen – en folkeskole i Upernavik
Esaias Fleischer

Esaias Fleischer er navnet på flere personer:

 Esaias Fleischer (apoteker) (ca. 1586-1663) – dansk apoteker
 Esaias Fleischer (præst) (1633-1697) – dansk præst
 Esaias Fleischer (amtmand) (1732-1804) – dansk amtmand, landøkonom og naturhistorisk forfatter
Marianne Mortensen

Marianne Mortensen (født 16. september 1958 i Skagen) er en dansk skuespillerinde.

Marianne Mortensen er uddannet på skuespillerskolen ved Århus Teater fra 1980 til 1983.

Hun er datter af Villy Nielsen og Margit Iversen.

Filmografi 
 Manden i månen (1986)
 Roser og persille (1993)
 Et rigtigt menneske (2001)

TV-serier 
 Gøngehøvdingen (1983) afsnit 5, 9, 12, og 13
 Hallo det er jul (1995)
 Nikolaj og Julie (2002-2003) afsnit 11

Ekstern kilde/henvisning 
 

Skuespillere fra Danmark
Personer fra Skagen
Modtagere af Ole Haslunds Kunstnerfonds legat
Reumertprisen for årets kvindelige birolle
Personer i Kraks Blå Bog
Waldsee (Berlin)

Waldsee er en sø i Hermsdorf i bydelen Reinickendorf i Berlin, Tyskland. Søen er 2,5 ha stor. 

I tidligere tid hed Waldseen "Sandsee". 1906 købte den "Hermsdorfer Boden-Aktiengesellschaft" ejendom af Hermsdorfs storgodsejer Ludwig Lessings arvene. Efter Lessing blev Waldseen også opkaldt som "Lessingsee". Mellem 1908 og 1914 blev bykvarteret "Waldseeviertel" bygget.

I dag er Waldsee et meget populært udflugtsmål.

Tragedien i 1947 
Waldsee er også kendt som stedet, hvor en af de største tragedier i Berlins yngre historie tog sted. I 1947 blev en sporvogn afsporet og kørte ned i søen.  I alt 23 mennesker omkom. Bladt de omkomne fandtes også Jens Christian Nielsen Tommerup, en af de få danske forretningmænd som turde rejse til Berlin to år efter Anden Verdenskrig sluttede i 1945. I 1979 fandt historikere fra Aarhus Universitet ud af, at han arbejdede for Gestapo under Besættelsen.

Trivia 

Den kendte tyske forfatter Erich Kästner boede 1964-1966 i Waldseeviertel.

Kilder 

Søer i Tyskland
Berlins geografi
Heptagon

En heptagon (græsk, af hepta = syv), eller en syvkant, betegner indenfor geometrien en regelmæssig polygon med syv sider.
 
Heptagonen er defineret af syv punkter. Såfremt den ikke defineres nærmere, er der tale om en regelmæssig syvkant med syv lige lange sider, hvor hjørnepunkterne sidder på en fælles omkreds.
> S = antal*sider;
> Areal=S(0.5*r^(2)*sin(360/(S));

I matematisk sammenhæng

Formel til beregning af vinklerne 
Summen af de indre vinkler af en syvkant er altid 900° og resulterer af den almindelige formel for polygoner, hvor der for variablen  indsættes antallet af hjørnepunkter i et polygon (i dette tilfælde: ):
 
Vinklen, som dannes mellem to forbundne kanter i en jævn, regelmæssig syvkant, er (ligeledes efter den almindelige formel for regelmæssige polygoner):

Formel for arealet A 
En syvkant har et entydigt bestemmeligt areal, som kan beregnes ved opdeling i trekanter. Arealet af en syvkant er syv gange arealet af de trekanter, som kan dannes mellem middelpunktet og to ved siden af hinanden liggende hjørnepunkter.

 

eller med omkreds:

Formel for sidelængder s

Tilnærmelseskonstruktion 
En regelmæssig syvkant kan ikke konstrueres præcist med lineal og passer.

Efter Carl Friedrich Gauss' bevis kan, hvis  er et primtal, den og kun den -kant konstrueres, hvor der findes et naturligt tal , således at  er et primtal for hvilket der gælder  . Det er  for 

og således ingen for . Derfor kan der ikke findes en konstruktion for regelmæssige syvkanter.

Der findes to metoder for tilnærmelseskonstruktioner.
Her gennemgås kun den ene:

 
 I et retvinklet eller kartesisk koordinatsystem tegnes en cirkel, som har midtpunkt i  og en omkreds som går igennem det punkt  som har koordinaterne .
 Skæringspunktet mellem den positive -akse og cirkelomkredsen er hjørnepunkt .
 Den lige linje  (vandret, grøn linje) skærer omkredsen i umiddelbar nærhed af punkterne  og .
 Hvis man skærer den strækningsymmetrale af linjen  med omkredsen, får man tilnærmelsesvis hjørnepunktet .
 Den røde linje  eller  er en ret god tilnærmelse for sidelængden i den regelmæssige syvkant.
 Hjørnepunkterne ,  og  opnås ved spejling.

Anvendelse af syvkanter i praksis 

 Diagonalerne af den regelmæssige syvkant danner den syvtakkede stjerne (heptagrammet), som er ret populær i esoterik.
 Mærsk benytter heptagrammet i sit flag.

Kilder

Eksterne henvisninger 
 Flere matematiske detaljer om syvkanter
 Heptagon i Mathworld (eng.)

Polygoner
William Somerset Maugham

William Somerset Maugham, bedst kendt som bare W. Somerset Maugham, (født 25. januar 1874 i Paris, død 16. december 1965 i Saint-Jean-Cap-Ferrat nær Nice) var en betydningsfuld engelsk forfatter.

Under 1. verdenskrig var han hemmelig agent i Rusland; hans spionroman Ashenden: Or the British Agent (1928; "Ashenden: Den hemmelige agent") bygger på denne erfaring.

Blandt hans mest kendte romaner finder man Of Human Bondage (1915; "Livets lænker") og The Moon and Sixpence (1919; "Drømmen").

Indstiftet i 1947: The Somerset Maugham Award.

Udvalgte filmatiseringer 
 Up at the Villa (2000)
 Being Julia (2004)
 The Painted Veil (2006)

Eksterne henvisninger 

 
 
 

Romanforfattere fra England
Spioner fra Storbritannien
Engelsksprogede forfattere
Personer fra Paris
Romanforfattere fra Storbritannien
Novelleforfattere fra England
Novelleforfattere fra Storbritannien
Briter i 1800-tallet
Briter i 1900-tallet
Horsens Avis

Horsens Avis var et dansk dagblad, der blev udgivet i Horsens fra 1828. 

Politisk var avisen konservativ og var tilknyttet Højre fra partiet blev stiftet. Avisen havde monopol i byen frem til grundlæggelsen af Horsens Folkeblad i 1866 og fra 1898 Horsens Social-Demokrat. Den øgede konkurrence om dagbladslæserne betød en nedgang i oplaget for Horsens Avis. Det lykkedes aldrig at vende udviklingen, og i 1961 gik avisen ind.

Kilder 
 Om Horsens Folkeblad 
 Digitaliserede udgaver af Horsens Avis i Mediestream
 Læs om Horsens Avis i opslagsværket "De Danske Aviser"

Etableret i 1828
Ophørt i 1961
Aviser fra Jylland
Avis
Dagbladet Djursland

Dagbladet Djursland var en dansk avis, der blev udgivet fra Grenaa, men redaktionelt dækkede hele Djursland.

Avisen blev grundlagt i 1913 og blev i 1929 en aflæggeravis af Randers Amtsavis. I 1998 fusioneredes denne med Århus Stiftstidende, hvilket betød at aviserne udkom med fælles nationalt og internationalt stof. Fusionen betød samtidig, at Dagbladet Djursland blev morgenavis og at den begyndte at udkomme om søndagen. Tidligere var avisen eftermiddagsavis mandag-fredag og morgenavis lørdag. Omlægningen til morgenavis blev imidlertid ikke den succes, man havde håbet på, og 31. oktober 2001 udkom avisen for sidste gang. Oplaget havde gennem flere år været for nedadgående og var ved lukningen på 5.500. Lokalstof fra Djursland har siden været fælles i Randers Amtsavis og Århus Stiftstidende.

Kilder

Ekstern henvisning 
 Digitaliserede udgaver af Dagbladet Djursland i Mediestream
 Læs om Dagbladet Djursland i opslagsværket "De Danske Aviser"

Etableret i 1913
Ophørt i 2001
Aviser fra Jylland
Grenaa
Aviser fra Danmark
Libero

Libero kan henvise til flere artikler:

Libero (blemærke)
Libero (fodbold)
Minsk-aftalen

Minsk-aftalen (, ,) er den aftale, som erklærede Sovjetunionen opløst og etablerede SNG, Sammenslutningen af Uafhængige Stater i stedet. Den blev undertegnet på statens datja nær Viskuli i Białowieska-skoven i Hviderusland den 8. december 1991 af ledere fra Hviderusland, Rusland og Ukraine.

Transliteration 
Aftalen, der på dansk kaldes Minsk-aftalen, transskriberes bl.a. som Belavezh-aftalerne, Belovezh-aftalerne, Belovezha-aftalerne, Belavezha-aftalerne, Belovezhskaya-aftalerne, Belaya Vezha-aftalerne. Navnet på engelsk er "Belavezha Accords".

Aftalen 
Deltagerne på mødet var daværende præsidenter Boris Jeltsin fra Rusland, Stanislav Sjusjkevitsj fra Hviderusland og Leonid Kravtsjuk fra Ukraine. Om aftenen den 8. december sendte de en pressemelding ud via TASS, hvor de erklærede at "Vi, republikken Hviderusland, den russiske rådsrepublik og Ukraine erklærer, at Sovjetunionens eksistens som folkeretssubjekt og som geografisk-politisk realitet har ophørt at eksistere".

Parallelt med opløsningen af Sovjetunionen havde den sovjetiske præsident Mikhail Gorbatjov længe arbejdet for en reform af unionen. Disse bestræbelser resulterede i indgåelsen af Alma-Ata protokollen, der blev indgået den 21. december 1991, hvorved der blev etableret et nyt forbund uden central politisk ledelse, Sammenslutningen af Uafhængige Stater eller SNG. I SNG deltog de tidligere sovjetrepublikker, bortset fra Georgien og de baltiske lande. 

Den 25. december 1991 ophørte Sovjetunionen med at eksistere og USSR's præsident Gorbatjov gik af. Sovjetunionen var på dette tidlspunkt ophørt med at fungere. Inden slutningen af året var alle sovjetiske institutioner nedlagt.

Referencer 

Sovjetunionen under den kolde krig
Traktater
Begivenheder i 1991
Rusland i 1900-tallet
Heptagram

Et heptagram, septegram eller syvstjern er syvtakket stjerne tegnet med syv lige takker.

Geometri 
Generelt er et heptagram en heptagon (dvs. en syvkantet polygon).
En regelmæssig syvkant kan ikke konstrueres præcist med lineal og passer. se: heptagon

Der findes to regulære heptagrammer, betgnet som {7/2} og {7/3}, hvor det andet nummer repræsenterer vertex interval trinet fra et regulær heptagram, {7/1}.

Det er det mindste stjerne polygon som kan blive tegnet i to former, som ikke reducerbar del.

Kultur

Flag 
 Syvstjerner findes i en række flag: Cherokee og Navajo politi (og andre politi tegn.)
 Australiens flag har en stor syvtakket stjerne under dette, og fem stjerner som udgør stjernebilledet Sydkorset på den anden halvdel. Udgangspunktet er det britiske Blue Ensign. De syv takker i syvstjernen symboliserer de seks oprindelige delstater, med en ekstra tak for territorierne og eventuelle fremtidige stater. I stjernebilledet er der en lille femtakket stjerne og fire større syvtakkede.

 Mærsk benytter heptagrammet / syvstjernen i sit flag.

Se også 
 Stjerne
 Plejaderne (stjernehob)

Referencer 
 Grünbaum, B. and G. C. Shephard; Tilings and Patterns, New York: W. H. Freeman & Co., (1987), .
 Grünbaum, B.; Polyhedra with Hollow Faces, Proc of NATO-ASI Conference on Polytopes ... etc. (Toronto 1993), ed T. Bisztriczky et al., Kluwer Academic (1994) pp. 43–70.

Eksterne henvisninger 
 Approximate construction method (engelsk)
 Flere matematiske detaljer til en syvkant (tysk)
 Heptagon i Mathworld (engelsk)

Geometriske former
MINUSTAH

Den franske betegnelse, MIssion des Nations Unies pour la STAbilisation en Haïti, også kendt under akronymet MINUSTAH, er navnet på en FN-fredsmission i Haïti, hvor den har været i arbejde siden 2004. Den militære del af missionen er under ledelse af den brasilianske hærstyrke i landet, lige som chefen for hærenhederne er brasilianer.

Efter sikkerhedsrådets resolution af 13. oktober 2009 bestod styrken før jordskælvet af

 9.065 uniformerede
 7.031 soldater
 2.034 politifolk
 488 internationalt sammensat, civilt personel
 1.212 lokalt ansat personel
 214 FN-frivillige

Kilder 

FN-missioner
Haiti
Etableret i 2004
Plyndring

Plyndring kaldes det, når en større gruppe forøver ran i fællesskab. Ofte finder plyndringer sted, når sikkerhedssystemet midlertidigt er brudt sammen under eller efter sociale uroligheder eller større katastrofer. Begrebet blev oprindelig brugt om hærstyrkers mere eller mindre strategisk begrundede hærgen i erobrede byer og landdistrikter. Visse hærførere har været berygtede for at opmuntre deres tropper til at plyndre, f.eks. Djengis Khan, Timur Lenk samt en række hærførere under Trediveårskrigen.

Eksterne henvisninger 

Forbrydelser
Panamerikamesterskabet i håndbold

Panamerikamesterskabet i håndbold henviser til flere artikler:
 Panamerikamesterskabet i håndbold (mænd)
 Panamerikamesterskabet i håndbold (kvinder)
Afrikamesterskabet i håndbold

Afrikamesterskabet i håndbold henviser til flere artikler:

 Afrikamesterskabet i håndbold (mænd)
 Afrikamesterskabet i håndbold (kvinder)
Asienmesterskabet i håndbold

Asienmesterskabet i håndbold henviser til flere artikler:

 Asienmesterskabet i håndbold (mænd)
 Asienmesterskabet i håndbold (kvinder)
Afrikamesterskabet i håndbold (mænd)

Afrikamesterskabet i håndbold for mænd er det kontinentale mesterskab i håndbold for herrelandshold i Afrika. Mesterskabet er arrangeret af Confederation Africaine de Handball (CAHB) siden 1974 og afvikles hvert andet år.

Mesterskabet har tillige siden 1979 fungeret som kvalifikation til OL og VM i håndbold.

Resultater

Mesterskaber og medaljevindere

Medaljefordelingen 1974-2016

Deltagende lande
Nøgle 
Q — Kvalificeret til kommende turnering
 — Kvalificerede sig, men trak sig. 
 — Kvalificerede sig ikke
 — Stillede ikke op/Trak sig tilbage fra mesterskabet
 — Diskvalificeret 
 — Vært

Se også 
 Afrikamesterskabet i håndbold (kvinder)

Kilder / eksterne henvisninger 
 World Handball Archive – Men Handball Africa Championships Archive

Mænd
Etableret i 1974
Paul Hinschius

Franz Carl Paul Hinschius (25. december 1835 i Berlin – 13. december 1898 sammesteds) var en tysk retslærd.

Hinschius blev 1855 Dr. jur., 1859 privatdocent i Berlin, 1863 ekstraordinær professor i Halle a. S., 1865 i Berlin, 1868 ordentlig professor i Kiel, 1872 i Berlin, hvor han tillige 1872—76 arbejdede i Kultusministeriet. Udrustet med en sjælden forening af praktisk sans og videnskabelig forskerevne, i besiddelse af en enestående lærdom og vældig arbejdskraft blev Hinschius, der var elev af Aemilius Ludwig Richter, en af 19. århundredes største kirkeretslærere.

Hans hovedværk, det gigantiske, men ufuldendte Das Kirchenrecht der Katholiken und Protestanten in Deutschland (I 1869, II 1878, III 1883, IV 1888, V 1895, VI 1. afdeling 1897) udvikler på en didtil ikke overtruffen måde den katolske kirkerets historie og dogmatik. Allerede hans tidligere arbejder Das landesherrliche Patronatrecht gegenüber der katholischen Kirche (1856), den mesterlige udgave af Decretales Pseudo-Isidorianae et Capitula Angilramni (1863), Die Stellungen der deutschen Staatsregierungen gegenüber den Beschlüssen des vaticanischen Koncils (1871), Die päbstliche Unfehlbarkeit und das vatikanische Koncil (1878 og andre) havde henledt den videnskabelige verden og den preussiske kulturminister Falks opmærksomhed på ham.

I udarbejdelsen af de kirkepolitiske love af 1873 og 1875 havde han væsentlig andel, og han offentliggjorde en række kommenterende udgaver af de vigtigste kirkeretlige love. Foruden en række afhandlinger, anmeldelser og lignende skrev Hinschius desuden afsnittet Kirchenrecht i forskellige oplag af Franz von Holtzendorffs retsencyklopædi; hans sidste arbejde Das Kirchenrecht så lyset i Karl von Birkmeyers Encyclopädie der Rechtswissenschaft (1901). Til Heinrich von Marquardsens Handbuch des Oeffentlichen Rechts der Gegenwart bidrog Hinschius med en Allgemeine Darstellung der Verhältnisse von Staat und Kirche (1887). 1872—78 og 1880—81 var han Flensborg—Åbenrå-kredsens repræsentant i den tyske rigsdag, 1871—72 og 1889 til sin død havde han sæde i herrehuset.

Kilder 

 

Jurister fra Tyskland
Faglitterære forfattere fra Tyskland
Personer fra Berlin
Ansatte ved Humboldt-Universität zu Berlin
Ansatte ved Kiels Universitet
Tyskere i 1800-tallet
Salmonsens
Afrikamesterskabet i håndbold (kvinder)

Afrikamesterskabet i håndbold for kvinder er det kontinentale mesterskab i håndbold for kvindelandshold i Afrika. Mesterskabet er arrangeret af Confederation Africaine de Handball (CAHB) siden 1974 og afvikles hvert andet år.

Mesterskabet fungerer tillige som kvalifikation til VM i håndbold.

Resultater

Turneringer

Medaljefordeling 1972–2016

Deltagende lande 
Nøgle 
Q — Kvalificeret til kommende turnering
 — Kvalificerede sig, men trak sig. 
 — Kvalificerede sig ikke
 — Stillede ikke op/Trak sig tilbage fra mesterskabet
 — Diskvalificeret 
 — Vært

Kilder / eksterne henvisninger 
 World Handball Archive – Women Handball Africa Championships Archive

Se også 
 Afrikamesterskabet i håndbold (mænd)

Kvinder
Etableret i 1974
Kvindehåndbold
Sebastián Piñera

Sebastián Piñera (født 1. december 1949) er en chilensk økonom og politiker, der var Chiles præsident fra 2010 til 2014, samt igen fra 2018 til 2022. Piñera tilhører partiet Renovación Nacional (National Fornyelse), et centrum-højre parti. 

Piñera blev valgt i anden runde af præsidentvalget 2009-10, som blev gennemført 17. januar 2010. Han tiltrådte officielt posten den 11. marts 2010 og trådte tilbage 11. marts 2014. Præsidenten må ikke sidde i mere end en sammenhængende periode. Den 17. december 2017 blev Sebastián Piñera genvalgt til at være Chiles præsident for endnu en periode.

Referencer

Eksterne henvisninger 

Chiles præsidenter
Personer fra Santiago de Chile
Storkors af Sankt Olavs Orden
TNA Genesis

Genesis er et pay-per-view-show inden for wrestling produceret af Total Nonstop Action Wrestling (TNA). Det er ét af organisationens månedlige shows og er blevet afholdt i januar siden 2009. Fra 2005 til 2007 blev showet afholdt i november, og der blev ikke holdt noget show i 2008.

Resultater

2010 

Genesis 2010 blev afholdt d. 17. januar 2010 i Impact! Zone i Orlando, Florida. Det var det første pay-per-view-show med Hulk Hogan og også det første show, hvor TNA gik tilbage til at bruge en traditionel firkantet wrestlingring i stedet for TNA's sekskantede ring. 

 TNA X Division Championship: Amazing Red besejrede Brian Kendrick
 Sean Morley besejrede Daniels
 TNA Women's Knockout Championship: Tara besejrede ODB
 TNA World Tag Team Championship: Matt Morgan og Hernandez besejrede The British Invasion (Brutus Magnus og Doug Williams)
 Beer Money, Inc. (Robert Roode og James Storm) besejrede The Band (Kevin Nash og Syxx-Pac)
 Syxx-Pac erstattede Scott Hall i denne kamp. 
 Mr. Anderson besejrede Abyss
 Mr. Anderson, der er kendt fra World Wrestling Entertainment under ringnavnet Mr. Kennedy, fik sin debut i TNA i denne kamp som erstatning for Bobby Lashley. 
 TNA World Heavyweight Championship: A.J. Styles besejrede Kurt Angle
 Ric Flair kom ned til ringen og forhindrede Kurt Angle i at vinde VM-titlen ved at hive dommeren ud af ringen, mens Styles var ved at give op. Styles slog kort efter Angle i hovedet med VM-titelbæltet og fik sejren.

2011 

Genesis 2011 blev afholdt d. 9. januar 2011 i Impact! Zone i Orlando, Florida.

 TNA X Division Championship: Kazarian besejrede Jay Lethal
 TNA Women's Knockout Championship: Madison Rayne besejrede Mickie James
 TNA World Tag Team Championship: Beer Money, Inc. (James Storm og Robert Roode) besejrede The Motor City Machine Guns (Alex Shelley og Chris Sabin)
 Bully Ray besejrede Brother Devon via diskvalifikation
 TNA Television Championship: Abyss besejrede Douglas Williams
 Matt Hardy besejrede Rob Van Dam
 Jeff Jarrett og Kurt Angle kæmpede uafgjort (no contest)
 Mr. Anderson besejrede Matt Morgan
 TNA World Heavyweight Championship: Mr. Anderson besejrede Jeff Hardy

Wrestling
Asienmesterskabet i håndbold (mænd)

Asienmesterskabet i håndbold for mænd er det kontinentale mesterskab i håndbold for herrelandshold i Asien. Mesterskabet er arrangeret af Asian Handball Federation (AHF) siden 1977 og er siden 2000 afviklet hvert andet år.

Kun fire nationer har gennem tiden vundet mesterskabet: Sydkorea har vundet ni titler, Kuwait fire titler, Japan to titler og Qatar én titel.

I perioden 1987-2000 fungerede mesterskabet tillige som den asiatiske kvalifikation til de olympiske lege. Siden 2002 har mesterskabet fungeret som den asiatiske del af kvalifikationen til VM i håndbold.

Mesterskaber og medaljevindere

Placeringer 
23 hold har gennem tiden deltaget i mesterskabet, og holdenes placeringer er sammenfattet i nedenstående tabel.

Se også 
 Asienmesterskabet i håndbold (kvinder)

Noter

Eksterne henvisninger 
 World Handball Archive – Men Handball Asia Championships Archive 
 Sports123.com – Handball – Men: Asian Championships 

Mænd
Etableret i 1977
Asienmesterskabet i håndbold (kvinder)

Asienmesterskabet i håndbold for kvinder er det kontinentale mesterskab i håndbold for kvindelandshold i Asien. Mesterskabet er arrangeret af Asian Handball Federation (AHF) siden 1987 og er siden 2000 afviklet hvert andet år.

Mesterskabet fungerer tillige som kvalifikation til VM i håndbold og/eller de olympiske lege.

I 2000 blev mesterskabet afviklet to(!) gange. Den første turnering blev spillet i januar og fungerede som kvalifikation til den olympiske håndboldturnering i 2000, mens den anden løb af stablen i august og var kvalifikation til VM 2001.

 har vundet samtlige afholdte mesterskaber – bortset fra tre: i 2002 og 2010 vandt  på hjemmebane, mens  sejrede i 2004 (ligeledes på hjemmebane).

Resultater

Mesterskabet og medaljevindere

Medaljeoversigt

Deltagende lande og laceringer 
16 hold har gennem tiden deltaget i mesterskabet, og holdenes placeringer er sammenfattet i nedenstående tabel.

Kilder / eksterne henvisninger 
 World Handball Archive – Women Handball Asia Championships Archive 
 Sports123.com – Handball – Women: Asian Championships

Se også 
 Asienmesterskabet i håndbold (mænd)

Kvinder
Etableret i 1987
Kvindehåndbold